TRUE เผย EBITDA ไตรมาส 1 โต 15% รับยอดผู้ใช้บริการพุ่ง
TRUE เผย EBITDA ไตรมาส 1 โต 15% รับยอดผู้ใช้บริการพุ่ง 
TRUE เผย EBITDA ไตรมาส 1 โต 15% รับยอดผู้ใช้บริการพุ่ง
14 พ.ค. 2564

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 ดังนี้

โดยผลการดำเนินงานไตรมาสดังกล่าวมีผลขาดทุนเพิ่มขึ้น เนื่องมาจากความผันผวนของขาดทุนจากอัตราแลกเปลี่ยนซึ่งเปลี่ยนแปลงจำนวน 494.2 ล้านบาท เมื่อเทียบกับไตรมาส 1/63 รวมถึงต้นทุนที่เกี่ยวข้องกับคลื่น 5G
อย่างไรก็ตามบริษัทฯ มีรายได้จากการให้บริการเพิ่มขึ้นร้อยละ 1.1 จากไตรมาสเดียวกันในปีก่อน เป็น 2.69 หมื่นล้านบาท ส่งผลให้รายได้รวมเพิ่มขึ้นร้อยละ 1.7 จากไตรมาสเดียวกันในปีก่อน เป็น 3.54 หมื่นล้านบาทในไตรมาส 1/64 หนุนโดยการเติบโตของฐานผู้ใช้บริการทั้งธุรกิจโทรศัพท์เคลื่อนที่ บรอดแบนด์และดิจิทัล ในขณะเดียวกัน มาตรการบริหารต้นทุนอย่างมีประสิทธิภาพอย่างต่อเนื่อง ส่งผลให้ค่าใช้จ่ายในการดำเนินงาน (ไม่รวมค่าเสื่อมราคาและค่าตัดจำหน่าย) ลดลงร้อยละ 5.5 จากไตรมาสเดียวกันในปีก่อนเป็น 21.4 พันล้านบาท ทำให้ทั้ง EBITDA และกำไรจากการดำเนินงาน ก่อนดอกเบี้ย เพิ่มขึ้นร้อยละ 15 และร้อยละ 41.4 เป็น 14.1 พันล้านบาทและ 3.3 พันล้านบาท ตามลำดับ
ทั้งนี้ ทรูมูฟ เอช ขยายฐานลูกค้าระบบรายเดือนเพิ่มขึ้นแข็งแกร่งและรายงานจำนวนผู้ใช้บริการรายใหม่สุทธิของลูกค้าระบบรายเดือนสูงเหนืออุตสาหกรรมที่ 450 พันราย ส่งผลให้มีจำนวนผู้ใช้บริการรายใหม่สุทธิทั้งสิ้น 581 พันราย ในไตรมาส 1 ขยายฐานผู้ใช้บริการรวมเป็น 31.2 ล้านราย แบ่งเป็นลูกค้าระบบเติมเงิน 21 ล้านราย และระบบรายเดือน 10.2 ล้านราย ขณะที่บริการ 5G เติบโตต่อเนื่อง จนมีผู้ใช้งาน 5G บนระบบทรูมูฟ เอช กว่า 7 แสนราย ทรูมูฟ เอช มีรายได้จากการให้บริการจำนวน 19.9 พันล้านบาทในไตรมาส 1 ปี 2564